ISRAEL-RAPORTTI EUROOPAN PARLAMENTISTA
Claude, onko ISISiin liittyvä kriisi -
johtamassa laajaan sotaan Lähi-idässä?
Voidaanko nähdä, että Iran on ryhtymässä aiempaa avoimemmin -
puolustamaan šiiaväestöä -
ja että saudit ja muut sunnimaat tukevat ISISiä Irania vastaan?
Sitä on jatkunut oikeastaan jo vuosia.
Iranin ja Saudi-Arabian välillä on ollut käynnissä varjosota -
jo viiden vuoden ajan. On ongelmia Bahrainissa ja Syyrian kriisi.
Iran yritti puuttua Egyptin tilanteeseen.
Nyt käsillä on Irakin kriisi tai sen jatkuminen.
Tilanne on monimutkainen.
Minulla ei ole juuri sympatioita Irania kohtaan, mutta täytyy tunnustaa, -
että sillä on omat intressinsä ja oikeus puolustaa niitä.
Iranilaiset muistuttavat: "Šiioja tapetaan Syyriassa ja Irakissa.
Huomenna kenties šiioja tapetaan Libanonissa.
Meillä on kansallinen oikeus suojella ja puolustaa kansaamme."
On kaksi huomionarvoista seikkaa.
Iranin, Saudi-Arabian ja Yhdysvaltain välillä käydään strategista taistelua.
Eurooppa ei ole mukana, sillä se ei valitettavasti ole strateginen valta.
Se on ikävää mutta totta.
Sitten on heimoihin ja uskonlahkoihin liittyviä ongelmia.
Uskonlahkoihin liittyvä ongelma sekoittuu kansan puolustamiseen.
Strategisten asioiden sekoitus tekee tästä ison ongelman.
Sanon yhden asian. Emme suojelleet Lähi-idän kristittyjä.
Näemme, mitä tapahtuu nyt ja mitä on tapahtunut 20 vuoden ajan.
Ymmärrän, että Iranin šiiat haluavat suojella šiiaväestöä muissa maissa.
Muuten šiiaongelma ratkaistaan kuten kristittyjen ongelma ratkaistiin.
Puhutaanpa Eurooppaa läheisesti koskettavista asioista.
Miten ison uhan ISIS luo Euroopan turvallisuudelle?
Monet vaikutuksille alttiit eurooppalaiset musliminuoret -
liittyvät ISISiin ja palaavat Eurooppaan kokeneina jihadisteina.
ISIS on ottanut haltuunsa pankit Mosulissa.
Se pystyy rahoittamaan terrorismiaan miljardeilla euroilla.
Miten iso uhka ISIS on Euroopan turvallisuudelle?
Uskon, että sen uhka on suuri.
Tutkitaanpa lukuja ja vertaillaan muihin vastaaviin tilanteisiin.
30 vuotta sitten ensimmäisessä jihadissa Afganistanissa -
taisteli muutamia satoja eurooppalai- sia jihadistien rinnalla NL:a vastaan.
Irakissa oli ehkä sata tai kaksi sataa.
Nyt puhutaan ehkäpä 2 500 euroop- palaisesta ja yhdysvaltalaisesta.
Luku voi olla hieman sitä suurempi tai pienempi.
Heistä jotkut eivät palaa. He kuolevat taisteluissa.
Sanotaan, että puolet palaavat. 1 300 palaa.
Jos heistä 10 % muodostaa todellisen turvallisuusuhkan, -
puhutaan 130 ihmisestä.
Euroopalla ei ole teknisiä keinoja eikä tiedustelukeinoja -
valvoa, hallita ja jäljittää 130:tä ihmistä.
Heillä on rahaa, henkilöresursseja -
sekä aseiden käyttöön ja pommien valmistukseen harjaantuneita ihmisiä.
Heillä on todellinen tahto sotia.
He eivät mene Syyriaan tekemään humanitaarista työtä.
He menevät tappamaan, katkomaan kauloja ja tappamaan lapsia ja naisia.
Heillä ei ole rajoja. Heillä on keinot, rahaa ja tahtoa.
Heitä on 130. He muodostavat suuren turvallisuusuhan.
Olen yllättynyt, jos tulevan kahden vuoden aikana -
ei nähdä 5―6 samanlaista iskua, joka tehtiin Brysselissä toukokuussa.
Claude todellakin kuvailee pelottavia asioita.
Euroopan johtajien on herättävä ISISin muodostamaan uhkaan.
Eurooppa voi haluta jättää Lähi-idän tapahtumat huomiotta, -
mutta asialla on laajoja seuraamuksia Euroopan turvallisuustilanteeseen.
Olin joitakin viikkoja sitten New Yorkissa.
Eräs juutalaisjohtaja piti tätä ykköshuolenaiheena Euroopalle.
Se oli ennen Brysselin veritekoa.
Tavallaan se oli minulle tuttu, -
mutta olin yllättynyt siitä, miten huolissaan hän oli.
Olen seurannut tilannetta toukokuun puolivälistä asti.
Olen Clauden kanssa samaa mieltä, että huolenaihe on todellinen.
Kuten aina, me kaikki olemme kohteita, -
ellemme kannata heidän ideologiaansa.
Tiedämme silti, että jotkut ovat todennäköisempiä kohteita kuin muut.
Valitettavasti suurimmassa vaarassa ovat juutalaiset.
Onneksi Euroopan viranomaiset ja tiedustelupalvelu ovat perillä uhkasta.
Ellen erehdy, he valvovat tilannetta -
ja tietävät melko hyvin, ketkä menevät ja tulevat.
Yhteiskunnassamme ongelmana on, että voi valvoa mutta ei pysäyttää.
Voimme jopa tunnistaa ja löytää rikolliset, -
mutta heitä ei pystytä pysäyttämään ajoissa.
Meillä ei ole resursseja.
Demokratiassamme sellainen valvonta ei ole hyväksyttävää.
Jos he palaisivat toisenlaiseen yhteis- kuntaan, uhka torjuttaisiin eri tavalla.
Meillä se on vain asia, jonka kanssa täytyy elää.
Se on vakava huolenaihe.
Hannu, olet johtavia europarlamentaarikkoja.
Ei välitetä taustalla pauhaavasta rock-konsertista.
Eurokansanedustajien täytyy päästä niskan päälle turvallisuusuhkasta.
Sen muodostavat ääri-islamilaiset fundamentalistit, -
jotka palaavat taisteluista Syyriasta tai Irakista Eurooppaan.
Se muodostaa ison uhkan Euroopan muslimiyhteisöissä.
Se on haastava ongelma. Claude on asiantuntija sillä alalla.
Uskon, että Euroopan tasolla meidän on edistettävä eurooppalaisia arvoja: -
demokratiaa, ihmisoikeuksia ja ilmaisuvapautta.
Minusta näyttää, ettemme ole olleet uskollisia arvoillemme.
Olemme jollakin tavalla sallineet tällaisen tilanteen kehittymisen.
Minusta on erittäin hälyttävää, -
että eurooppalaiset menevät Lähi- itään taistelemaan islamin puolesta.
Mitä voi sanoa? Mielestäni meidän täytyy jollakin tavalla -
tarkastella tilannetta: Mikä meni pieleen?
Sitten meidän pitää korostaa yhä enemmän perusarvojamme.
Täytyy muistaa, että Euroopan ja EU:n tehtävä on rakentaa rauhaa -
ja rakentaa demokratiaa. Kuten sanoin, en ole asiantuntija, -
mutta se on asia, jonka voimme tehdä poliittisella tasolla.
Siirrytään sitten seuraavaan aiheeseemme.
Keskustelemme kolmesta israelilaisnuorukaisesta, -
joiden uskotaan tulleen Hamasin sieppaamiksi.
Hannu, mitä ajattelet nuorukaisten kamalasta sieppaamisesta?
He ovat Ejal Jifra, 19, Gilad Shaer, 16, -
ja Naftali Fraenkel, myös 16.
Ensinnäkin mieleeni tulee, -
mitä tapahtui joitakin vuosia sitten: kolme israelilaissotilasta siepattiin.
Tapasimme Gilad Shalitin ja kahden muun sotilaan perhettä -
täällä Euroopan parlamentissa.
Vaadimme kansainvälistä yhteisöä neuvottelemaan Hamasin kanssa.
Mikä oli tulos? Gilad Shalitin henki säästyi onneksi.
Kaksi muuta sotilasta kuolivat.
On kauheaa, että Lähi-idässä tapahtuu jotakin tällaista.
[Ohjelman taltiointihetkellä] ei tiedetä, -
oliko sieppauksen takana Hamas vai jokin muu terrorijärjestö.
Mielestäni meidän eurooppalaisten on annettava täysi tukemme -
Israelin hallitukselle ja Netanjahulle.
Meidän on painostettava palestiinalaishallintoa toimimaan, -
jotta ratkaisu löytyy, ja tekemään yhteistyötä.
Nyt on hyvin tärkeää tehdä yhteistyötä palestiinalaisten kanssa.
Se on ainoa tie, sillä [ohjelman taltiointihetkellä] ei tiedetä, -
kuka on sieppauksen takana.
Kun Gilad Shalit vapautettiin, -
Hamas järjesti Gazassa suuret juhlat ja sanoi, -
että se jatkaa sieppauksia.
Tietysti Hamas vaatii, että sadat tappajat ja terroristit -
vapautettaisiin israelilaisvankiloista.
Meidän pitää tehdä poliittisella tasolla se, mitä tehtävissä on.
Täytyy tehdä yhteistyötä palestiinalaishallinnon kanssa -
ja tukea Israelin hallintoa, jotta nuorukaiset saadaan vapautettua.
Claude, olette tiedustelu- ja turvallisuusasiantuntija.
Tällä hetkellä ei tiedetä, oliko Hamas teinien sieppauksen takana.
Jos se oli Hamas, miten se hyötyisi siitä?
En usko, että sieppaus toteutettiin -
Hamasin keskeisten johtajien päätöksellä.
Taustalla saattaa olla Hamasin sotaherrojen keskinäinen kilpailu.
Taustalla saattaa olla perhe, -
joka haluaa vapauttaa Israelissa vangittuna olevan perheenjäsenen.
Taustalla saattaa olla toinen järjestö, kuten Hannu sanoi.
Tiedämme esimerkiksi, että kymmenen vuoden ajan -
al-Qaida on yrittänyt saada jalansijaa Libanonissa ja Gazassa.
Se ei onnistunut, sillä Hamas näki sen heti uhkana -
ja nitisti al-Qaidan kannattajat Gazan kaistaleella.
[Taltiointihetkellä] on vaikea sanoa, kuka on sieppauksen takana.
En usko, että käsky tuli Hamasin päämajasta.
Se tekee ongelman arvioimisesta vaikean.
Uskon, että taustalla on paikallinen tekijä -
ja luultavasti toisen järjestön aiheuttama kilpailutilanne.
Järjestönä Hamasilla ei ole mitään voitettavaa sieppauksessa.
Voinko esittää teille kysymyksen?
Miksei sieppauksesta vastuussa oleva järjestö ilmoita vaatimuksiaan?
Tavallisesti joku siepataan, koska halutaan saada sanoma läpi.
Miksei nyt?
Sitä on vaikea ymmärtää.
Joissakin muissa tapauksissa, kuten Shalitin tapauksessa, -
vaatimusta ja kontaktia sieppaajiin piti odottaa kuukausia.
Jos tekijä on Hamas, miksei se ilmoittaudu tekijäksi?
Jos tekijä ei ole Hamas, miksei se kiistä osallisuuttaan?
Uskon tilanteen olevan... En tietenkään ole Hamasin asianajaja.
Uskon, että tilanne on monimutkainen.
Jos kyseessä on Hamasin osa ja Hamas ottaa etäisyyttä, -
se voisi näyttäytyä heikkona.
Kyse on varmasti sotaherrojen ja terroristien kilpailusta.
Hyvä, että mukana on turvallisuusasiantuntija.
Israelille sieppaukset eivät valitettavasti ole mitään uutta.
Tästä tapauksesta tekee surullisen se, että kohteena olivat teinipojat, -
jotka olivat matkalla jeshiva-koulusta.
He yrittivät saada kyytiä kotiin. Ikävä kyllä tämä ei ole mitään uutta.
Israel maksoi kovan hinnan Gilad Shalitin vapauttamisesta.
Se vapautti vastineeksi yli tuhat Hamas-vankia, -
joilla on verta käsissään. Millaiset ovat Israelin kansan tunnot nyt?
Olit Jerusalemissa, kun pojat siepattiin.
Totta. Olin Israelissa tapahtumahetkellä.
Kaikki olettivat ja toivoivat, että tilanne on ohi vuorokaudessa.
En yritäkään kuvailla israelilaisten tuntoja.
Sen sijaan sanoisin tämän: -
on hyvin tärkeää, ettei maailma unohda näitä kolmea opiskelijaa.
Minusta on hyvä, että mainitsit heidät nimeltä: Ejal Jifra, Gilad Shaer -
ja Naftali Fraenkel. Minun piti kirjoittaa nimet ylös.
He ovat ihmisiä. Kyseessä ei ole vain numero.
Meidän täytyy muistuttaa maailmaa tuomaan pojat takaisin.
On toimittava sosiaalisen median ja mielenosoitusten kautta.
Aiomme järjestää lähipäivinä Brysselissä mielenosoituksen -
huippukokouksen yhteydessä, jotta Euroopan johtajat ymmärtävät, -
että tämä on meille henkilökohtaisesti tärkeää.
Myös juutalaisten Israelissa ja maailmalla on tärkeä nähdä, -
ettei heidän poikiaan ole unohdettu. He ovat meidänkin poikiamme nyt.
Tämä ei ole millään tavalla sotilaallinen ratkaisu, -
mutta uskon, ettei julkista mielipidettä voi koskaan ohittaa.
Jos on olemassa tarpeeksi vahva maailmanlaajuinen ilmaisu...
Muistutamme yhä uudelleen, että kannamme huolta asiasta -
ja että kansainvälisen yhteisön on rangaistava ankarasti sitä, -
kuka sitten onkin vastuussa sieppauksista.
Siksi on tärkeää, että pidämme nimiä esillä jatkuvasti -
emmekä unohda yhtenäkään päivänä poikien joutuneen siepatuksi.
Hannu, on harmi, ettet päässyt jatkokaudelle europarlamenttiin.
Mitä voi tehdä, jotta voidaan vaikuttaa eurokansanedustajien vastaukseen -
tähän kriisiin ja kolmen teinin sieppaukseen?
Aivan kuten Tomas sanoi, on tärkeä muistaa, että he ovat ihmisiä, -
ja mainita heidät nimeltä: Ejal, Gilad ja Naftali.
On yritettävä antaa selvä viesti, -
että jokainen ihminen on tärkeä ja ainutlaatuinen.
On vaadittava kansainvälistä yhteisöä, EU-jäsenmaita -
ja ulkoministereitä ottamaan yhteyttä palestiinalaishallintoon -
ja kysymään, mitä se voi tehdä ja miten se voi vapauttaa pojat.
Nyt on tärkeä pitää asiaa esillä ja yrittää tehdä jotakin. Olen varma, -
että uudet Israelia, demokratiaa ja rauhaa kannattavat mepit -
ovat valmiita viemään asiaa eteenpäin ja tekemään kaikkensa, -
jotta sieppaukselle saataisiin onnellinen loppu.
Voisinko lisätä erään asian? Muslimiyhteisön rooli maailmalla, -
Euroopassa ja Lähi-idässä on ratkaisevan tärkeä.
Ellemme kuule sieppauksen selvää tuomitsemista -
johtavilta muslimipapeilta ja muilta johtohenkilöiltä, -
sanoma ei mene läpi. Fatahin asenne on valitettava.
Se tulee ilmi sosiaalisen median ja Fatahin viralliselta facebook-sivulta.
Tämä ei ole enää voitonmerkki. Se edustaa kolmea siepattua teiniä.
Miten Euroopan unioni voi rahoittaa sellaista järjestöä?
Meidän on pikaisesti nostettava tämä asia esiin ja sanottava, -
että jokin on mennyt pahasti pieleen, jos rahoitamme vihan kulttuuria.
Täytyy myös ymmärtää, etteivät sieppaukset tapahdu tyhjiössä.
Jos tällainen kulttuuri on olemassa, sieppauksia tapahtuu ennen pitkää.
Euroopalla on vastuu. Meidän kansalaisina täytyy tuoda se esiin.
Olinkin esittämässä juuri samaa kysymystä.
Kriisin ratkaisu on yksinkertainen: -
lopetamme EU-rahoituksen palestiinalaishallinnolle, -
kunnes se vapauttaa siepatut tai painostaa Hamasia -
tai toista islamistista terroristi- järjestöä vapauttamaan siepatut.
Sen ei myöskään saa ottaa yhteishallitukseen Hamasia, -
joka on kansainvälisesti tunnustettu ja EU:n tunnustama terroristijärjestö.
Claude, esittäisin kysymyksen teille.
Uskotteko, että sieppaus voisi olla sytykkeenä kolmannelle intifadalle?
Israel on iskenyt palestiinalaisalueille ja Gazaan.
Ainoa syy Fatahin ja Hamasin yhteishallinnolle -
ja ainoa asia, mikä yhdistää niitä, on viha Israelia kohtaan.
Varmasti se on alkusoittoa väkivallan ja Israelin vastaisen sodan jatkolle.
Totta kai se voisi johtaa intifadaan, -
mutta jokainen tällainen tapaus...
On surullista, että kolmen nuorukaisen sieppaus on "tapaus".
En yritä vähätellä asiaa.
Älkää käsittäkö minua väärin.
Jokainen tapaus voi sytyttää uuden intifadan.
Jännitteet ja alueelliset ongelmat ovat olemassa.
Lisäksi tilanne Israelin ja palestiinalaisten välillä on jumiutunut.
Palestiinalaisten on syytä muistaa, ettei intifadalla saavutettu mitään.
Voin ymmärtää sen, että palestiina- laiset odottavat saavansa valtion -
ja etteivät asiat mene niin hyvin kuin he tahtoisivat.
Heidän on ymmärrettävä myös, etteivät he saavuta mitään -
väkivallalla, terrorismilla, sieppauksilla tai intifadalla.
Ainoa tie, vaikka se on kivinen, -
on neuvottelun ja poliittisten ratkaisujen tie, -
ei intifada.
Tomas, miten paljon asiaan vaikuttaa lännen ja Euroopan epäonnistuminen-
Fatahin ja Hamasin yhteishallituksen tuomitsemisessa?
Kuinka paljon se on vaikuttanut israelilaisnuorien sieppaamiseen?
En osaa sanoa tarkasti sieppaamisen suhteen.
Tietysti on luotu kulttuuri, jossa katsotaan läpi sormien -
paitsi välikohtauksia, myös kulttuuria,-
joka on juurtunut syvälle vihaan ja epäluuloon.
Siinä demonisoidaan osapuolta, jonka pitäisi olla rauhankumppani.
Jokaisella tässä parlamentissa ja Euroopan komissiossa -
on todisteet käytössään.
Kun katsotaan tulevaa viisivuotiskautta, -
nyt on viimein aika vaatia Euroopan komissiolta tilivelvollisuutta.
Täytyy sanoa: "Tätä on meneillään. Sille täytyy panna piste."
Viimeksi kuluneen viiden vuoden aikana nähtiin edistysaskeleita.
Ellen erehdy, toistaiseksi viimeisessä budjetissa vuodelle 2014 on ehto, -
jonka mukaan tiettyjä tukia jaetaan, -
vain jos niihin liitetään kunnollinen selonteko siitä, mihin tuet käytettiin.
Olemme siirtymässä vähitellen tähän suuntaan, joskin hyvin hitaasti.
Vastuu on meillä.
Hannu, katsojat ja me kaikki olemme hyvin huolissamme -
kolmen israelilaisnuorukaisen puolesta.
Rukoilemme, että he ovat turvassa ja että he saavat pian palata koteihinsa.
Miten katsojat voivat kirjoittaa -
omille kansanedustajille ja eurokansanedustajille?
Miten se auttaa? Te olitte eurokansanedustaja.
Miten paljon vaikuttaa, jos monet kirjoittavat kirjeitä?
Tietysti on hyvin tärkeää painostaa, -
koska minusta näyttää, että jotkut poliitikot ajattelevat: -
"Heitä on vain kolme. Se on vain Lähi-itä." Ei.
Kannattaa sanoa, että se on tärkeää, sillä sitä kautta osoitamme, -
että me demokratioissa, kuten Israelissa ja Euroopan unionissa, -
välitämme omistamme ja huolehdimme heistä.
Meille kaikki yksilöt ja ihmiset ovat tärkeitä. Se on oikea signaali.
Lähettäkää kirjeitä kansanedustajille ja eurokansanedustajille.
Pyytäkää heitä osoittamaan, että he ovat valmiit suojelemaan ihmiselämää
ja puolustamaan ihmisoikeuksia. Sitähän me aina sanomme.
Sanomme aina, että demokratia ja ihmisoikeudet ovat meille tärkeitä.
Ne ovat vain sanoja, jos niitä ei tueta teoin. Nyt on hetki tehdä jotakin.
Tietysti on tärkeää pitää tätä ongelmaa asialistalla, -
järjestää erilaisia tapahtumia ja painostaa kansainvälisesti.
Rukous ja teot, "ora et labora", kuten sanotaan. Rukoile ja tee työtä.
Toivon, että sitä tekevät kristityt kaikkialla Euroopassa.
Kiitos, että olitte mukana ohjelmassa -
uudessa parlamentissa ja uudessa studiossa.
Kiitos, Claude Moniquet, - Hannu Takkula ja Tomas Sandell.
Kiitos, että katsoit ohjelmaa tänään.
Saimme kuulla Euroopan uudesta parlamentista, -
ISISin muodostamasta uhkasta rauhalle ja turvallisuudelle Lähi-idässä
ja kolmen siepatun israelilaisnuorukaisen ahdingosta.
Kiitos, että katsoit raporttimme Euroopan parlamentista Brysselistä.
Suomennos: Marianne Tenetz